༄༅། ། མཚན་ཙམ་ཐོས་པས་སྲིད་ཞིའི་འཇིགས་འཕྲོག་པ། ། རྩ་བརྒྱུད་བླ་མ་
དཀོན་མཆོག་རྣམ་པ་གསུམ། ། ཡི་དམ་མཁའ་འགྲོ་ཆོས་སྐྱོང་ཚོགས་བཅས་ལ། ། སྙིང་
ནས་གསོལ་བ་འདེབས་ཤིང་སྐྱབས་སུ་མཆི། ། འདི་ཕྱི་བར་དོའི་ཚེ་རབས་ཐམས་
ཅད་དུ། ། བསླུ་མེད་སྐྱབས་མཆོག་རྣམས་ཀྱི་ཐུགས་རྗེ་ཡིས། ། འཇིགས་སྐྲག་སྡུག་
བསྔལ་ཀུན་ལས་སྐྱོབས་མཛོད་ལ། ། མཆོག་དང་ཐུན་མོང་དངོས་གྲུབ་མ་ལུས་སྩོལ།
གནས་སྐབས་སུ་ཡང་ནད་རིམ་གདོན་དང་བགེགས། ། ལམ་འཕྲང་དགྲ་ཇག་གཅན་
- 303 -

ཐོར་བུ་སྣ་ཚོགས།
གཟན་མེ་ཆུ་སོགས། ། བར་ཆད་གནོད་པ་ཀུན་ལས་རྒྱལ་གྱུར་ཏེ། ། རྣམ་དཀར་
བསམ་དོན་འགྲུབ་པར་བྱིན་གྱིས་རློབས། ། ཞེས་པ་འདི་ནི་གུས་ལྡན་ཡེ་ཤེས་ཆོས་རྒྱལ་གྱིས་ཁ་
འདོན་དུ་དགོས་ཚུལ་ལྟར། ༧ ཀིརྟིའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།